पीएनबी ने गुरुवार को इसकी जानकारी दी। हीरा आभूषण कारोबारी नीरव मोदी और उसके सहयोगियों ने कथित तौर पर गारंटीपत्रों की धोखाधड़ी के जरिए पीएनबी को करीब दो अरब डॉलर का चूना लगाया है। सेबी ने खुलासा करने में देरी पर गंभीरता दिखाते हुए पीएनबी को चेतावनी-पत्र जारी किया है। सेबी ने बैंक को लिखा कि अनुपालन नहीं किए जाने को गंभीरता से लिया जाता है इसीलिए पीएनबी को भविष्य में सेबी के सूचीबद्धता और खुलासे संबंधी नियमनों के सभी प्रावधानों का अनुपालन सुनिश्चित करने की चेतावनी दी जाती है। पीएनबी ने नियामकीय प्रावधानों के तहत सेबी के चेतावनी- पत्र को शेयर बाजारों की वेबसाइट पर डाला है।